Vrou in hospitaal opgehangArgieffoto (Foto: Unsplash) Die liggaam van ’n 25-jarige vrou is Woensdag in ’n psigiatriese hospitaal in Kimberley opgehang gevind. Die vrou was ’n pasiënt in dié hospitaal. Volgens kapt. Tessa Jansen, polisiewoordvoerder van die Noord-Kaap, is die polisie omstreeks 14:30 na die toneel ontbied. Hulle het die vrou se liggaam daar aangetref. “’n Dokter het die vrou op die toneel dood verklaar,” bevestig Jansen. Jansen kon nie aan Maroela Media bevestig waarom die vrou in die hospitaal opgeneem is nie. Die vrou se identiteit is ook in hierdie stadium nog nie bekend nie. “Al wat die polisie weet, is dat sy van Delportshoop afkomstig is.” ’n Geregtelike doodsondersoek word gedoen.